
Trafodwch pam fod gwybodaeth pwnc athrawon yn bwysig mewn perthynas ag addysgu Iaith a Mathemateg cynradd yng Nghymru,

Yn ystod yr aseiniad yma byddaf yn son am bwysigrwydd athrawon Cymru gyda’r wybodaeth pwnc i addysgu plant yng Nghymru. Gwelir yn y Safonau Statws Athro (2009) dylai athrawon Cymru fod yn hyderus yn y pynciau maent yn eu haddysgu. Dadleuir y cynllun ‘Cymwys am oes’ (2014) hyn gan ddweud “Yn ystafelloedd dosbarth yr athrawon gorau, bydd myfyrwyr yn dysgu ar gyfradd deirgwaith yn fwy nag y gwnânt yn ystafelloedd dosbarth athrawon isel eu perfformiad.” (Llywodraeth Cymru, 2014).  Mae hyn yn dangos yr effaith mae gwybodaeth pwnc athrawon yn cael ar gynnydd plant a dylai athrawes cael dealltwriaeth gadarn ym mhob pwnc.
[bookmark: _GoBack][bookmark: cysill]Byddaf hefyd yn son yr aseiniad am bwysigrwydd gwybodaeth pwnc athrawon yn y pynciau iaith a mathemateg tra oeddwn i ar Brofiad Addysgu Proffesiynol (PAP). Y dosbarth oedd gennym oedd dosbarth Meithrin/Derbyn sef plant 4-5 oed ac y sgil iaith rydwyf wedi penderfynu trafod yw “trafod llun, modelau a gweithrediadau mewn termau syml” ar gyfer Meithrin, ac ar gyfer derbyn “defnyddio geiriau, cymalau a brawddegau syml” (Llywodraeth Cymru 2015). Mae’r sgiliau yma yn dod o dan y llinyn llafaredd, yr elfen datblygu a chyflwyno gwybodaeth a syniadau ac yn dod o dan yr agwedd siarad. Y sgil Mathemateg rydwyf wedi penderfynu trafod yw “defnyddio unedau safonol i fesur: – hyd, uchder a phellter: metrau, hanner metrau neu gentimetrau” (Llywodraeth Cymru, 2015) ar gyfer blwyddyn 2. Mae’r sgiliau yma yn dod o dan y llinyn defnyddio sgiliau mesur, ac yr elfen hyd, pwysau/màs, cynhwysedd.
Yn ystod fy mrodiad PAP welais ymarferion yn cymryd lle er mwyn datblygu sgiliau llafaredd y plant. Roedd hyn ddim yn digwydd dros un wers, roedd ên broses o hir yn cynnwys ymarferion yn y bore cyn cinio ac mewn gwersi. Nod y gwersi oedd datblygu sgiliau llafaredd trwy ddefnyddio geiriau a brawddegau trwy’r iaith Cymraeg. Am fy mod i wedi bod yna am gyfnod o dair wythnos fe welais y broses o gael plant i siarad Cymraeg a datblygu eu sgiliau llafaredd. Yn y dosbarth o dri deg a phedwar dim ond ychydig o blant oedd yn gallu siarad Cymraeg ar y cychwyn. Un o argymhellion Donaldson (2015) yw dylai ysgolion canolbwyntio ar ddefnyddio Cymraeg fel ffordd o gyfathrebu. (Donaldson, 2015).
Mae angen i blant yn Gymru fod allu siarad Cymraeg yn rhugl am fod plant yn cael eu hasesu trwy gyfrwng y Gymraeg a does dim gwahaniaeth beth yw iaith gyntaf y disgybl. (Estyn, 2013). Yn ôl Estyn (2013) “Mae safonau cyffredinol disgyblion 4-7 oed yn Gymraeg yn dda.  Mae’r rhan fwyaf o’r disgyblion yn datblygu geirfa lafar effeithiol mewn ystod amrywiol o gyd-destunau yn yr ardaloedd dysgu.” (Estyn, 2013, t.4). Mae’n glir i weld fod plant yn dysgu siarad Cymraeg mewn gwahanol gyd-destunau nid yn unig wrth wneud gwaith, mae gwybodaeth pwnc athrawes er mwyn sicrhau fod plant yn gwella ei iaith yn yr ardaloedd darpariaeth barhaus. Fodd bynnag, dywed Estyn (2013) fod cynnydd llawer o blant o gartrefi di-gymraeg yn rhy araf, ac yn dinistrio cynnydd plant eraill. (Estyn, 2013). Arsylwais hyn yn fy nosbarth Meithrin, roedd rhan fwyaf o’r plant yn y dosbarth yn dod o gartref di-gymraeg a doedd llawer ohonynt yn methu siarad Cymraeg. 
Yn y dosbarth Meithrin/Derbyn roedd y plant yn cael cyfle i ddatblygu eu hiaith trwy chwarae, roedd hyn yn rhan o’r broses o ddatblygu ei hiaith. Roedd ardal chwarae rôl yn y dosbarth sef siop, lle'r oedd plant yn gofyn am beth maen nhw eisiau trwy ddefnyddio geiriau a brawddegau Cymraeg. Byddai’r plant yn gorfod defnyddio brawddegau llawn fel ‘Gaf i brynu mefus a cheirios os gwelwch yn dda?’. Mae defnyddio a chlywed patrwm brawddegau yn bwysig i blant er mwyn iddynt ddefnyddio nhw eu hun. Arsylwais fod plant yn defnyddio’r iaith Cymraeg mewn gwahanol ardaloedd tu allan a thu fewn yn fy nosbarth Meithrin. Roedd geirfa Cymraeg o gwmpas yr ardaloedd ac roedd athrawes a oedd yn crwydro yn herio a chwestiynu’r plant. Gellir cysylltu hyn gyda’r dull adeiladol lle mae plant yn dysgu trwy chwarae, dylai athrawon cynllunio tasgau darpariaeth barhaus i sicrhau fod plant yn gwneud cynnydd parhaol. Er bod ysgolion yn canolbwyntio ar ddatblygu iaith nid yw disgyblion yn cael digon o gyfleoedd o wahanol weithgareddau dysgu o fewn ardaloedd gwahanol. (Estyn, 2013).  Er mwyn i blant sicrhau ei fod eu hiaith nhw yn datblygu mae angen i athrawon cynllunio tu hwnt i dasgau ffocws yn effeithiol a chael dealltwriaeth yn y pwnc er mwyn sicrhau fod cynnydd ym mhob ardal yn y dosbarth. Creda Estyn (2013) fod athrawon ddim yn cynllunio’n ddigon effeithiol i wneud yn siŵr fod plant o bob cefndir yn gwneud cynnydd o’r man cychwyn. (Estyn, 2013). Mae gwybodaeth pwnc a chynllunio athrawon yn adlewyrchu ar gynnydd iaith plant.
Yn ystod fy mhrofiad fe wnes i ddod yn adnabyddus o’r camau sydd i’w gael er mwyn sicrhau fod plant yn gwneud cynnydd yn ei gwaith. Ar y dechrau roedd plant yn dechrau defnyddio’r iaith Cymraeg mewn ffordd oddefol. Mae hyn yn dangos ei fod nhw wedi gwrando a deall beth sydd yn cael ei ddweud ac mae hyn yn dangos cynnydd. Ar ddechrau’r broses o ddatblygu sgiliau plant, efallai fydd y plant ddal i ateb yn Saesneg ond maen nhw wedi gwneud cynnydd o wrando a deall y cwestiwn er mwyn iddynt ateb mewn iaith wahanol. Pwysleisia Estyn (2013) fod angen i safon a chywirdeb iaith athrawon fod yn dda er mwyn fod yn fodel dda i’r plant. (Estyn, 2013). Mae plant yn dysgu iaith trwy wrando ar bobl eraill yn siarad ac yn ailadrodd beth mae pobl yn dweud. Dywed Baker (2003) “Language among young children is caught rather than taught.” (Baker, 2003). Sylweddolais y pwysigrwydd o athrawon yn defnyddio iaith gywir er mwyn sicrhau ei fod nhw yn modelu’n gywir i blant sy’n dysgu. Yn ôl y Proffil y Cyfnod Sylfaen (2017) gall plant dangos ei fod nhw wedi deall mewn gwahanol ffyrdd fel cyflawni cyfarwyddiadau’n gywir, ymateb i gwestiynau a gwneud sylwadau, neu trwy ymateb creadigol i ysgogiadau. (Llywodraeth Cymru, 2017). Mae angen athrawon cael gwybodaeth pwnc manwl i sicrhau eu bod nhw yn asesu plant yn gywir. Yn ystod fy mhrofiad roedd rhaid i mi asesu dealltwriaeth y plant ar ôl phob tasg, roedd yr athrawon dosbarth yn sicrhau fod y plant yn gwneud cynnydd a thrafod beth sydd angen i herio’n bellach.
Ar ôl i mi sylweddoli ar y camau roeddwn allu gweld os oedd plant yn gwneud cynnydd.  Arsylwais fod plant yn defnyddio’r Gymraeg ar lafar am y tro cyntaf mewn ffordd anuniongyrchol neu ddefodol. Roedd y plant yn dechrau ymuno i ganeuon, storiâu a digwyddiadau dyddiol yn y dosbarth. Mae’r pethau mae’r athrawes yn gwneud yn ddyddiol yn cael effaith ar lafar y plant. Yn y bore byddai’r dosbarth yn cael sesiwn croeso ar y mat ac yn penderfynu ar dywydd y dydd. Arsylwais blant yn cael sesiwn stori a sesiwn ganu, cyfle i ddiolch ac adolygu dyddiau’r wythnos yn ystod yr wythnos. Yn ystod eu sesiwn stori roedd yr athrawes yn stopio er mwyn cwestiynu’r plant yn aml, roedd hyn er mwyn asesu dealltwriaeth plant am fod y stori trwy gyfrwng y Gymraeg. Dywed yn y Proffil y Cyfnod Sylfaen (2017) y dylai plant gael llawer o gyfleoedd i wrando ag iaith a defnyddio geiriau newydd mewn gwahanol weithgareddau a phrofiadau. (Llywodraeth Cymru, 2017). Mae gwybodaeth pwnc athrawon yn bwysig am fod angen iddynt ddefnyddio’r patrymau brawddegau cywir er mwyn sicrhau eu bod nhw’n modelu’r iaith yn gywir. Efallai byddai athrawon yn dweud ‘Pa ddydd yw hi heddiw?’ neu ‘Sut mae’r tywydd heddiw?’. Dylai athrawon fod yn defnyddio’r dull addysgu ymddygiadol, lle mae plant yn dysgu wrth ailadrodd. Roedd yr un brawddegau yn cael ei adrodd yn ddyddiol e.e. ‘Wyt ti eisiau llaeth?’. Er bod ddigon o gyfleodd i ddatblygu sgiliau llafaredd roedd rhaid sicrhau bod patrymau’r brawddegau yn gywir, fod geirfa gyson mewn brawddegau, a bod y patrymau yma yn cael ei ailadrodd. Gellir cysylltu hyn gyda damcaniaeth Pavlov (McLeod, 2018) ble mae ailadrodd ymateb cadarnhaol dro ar ôl tro yn sicrhau bod yr ymddygiad yn cael ei ddysgu. (McLeod, 2018).
Arsylwais yr athrawon yn defnyddio dull trochi iaith yn ystod fy nghyfnod yn y dosbarth. Dywed Estyn (2013) fod ysgolion Cymraeg yn defnyddio’r dull trochi ar draws y cyfnod Sylfaen. Mae gwybodaeth pwnc athrawon yn bwysig am fod rhaid iddynt dangos arfer dda trwy’r amser, cofio i siarad Cymraeg cywir, ac ail-adrodd geirfa a brawddegau yn gyson.
Ar ôl hynny roedd plant yn dechrau gwneud datganiadau digymell neu bersonol. Roedd y brawddegau yma yn cynnwys ychydig o eiriau Cymraeg mewn brawddeg Saesneg. Dywed yn y Proffil y Cyfnod Sylfaen (2017) dylai plant fod allu cymryd rhan mewn trafodaethau a gweithgareddau gydag oedolyn neu blant. (Llywodraeth Cymru, 2017) Roedd hyn yn gallu digwydd yn y cyfleodd mai plant yn cael yn ddyddiol fel amser newyddion neu ar ystod y dydd. Roedd y plant yn dweud pethau fel ‘It was him, he torri fe.’. Er bod y frawddeg yn Saesneg fel arfer roedd y plant yn dechrau defnyddio geiriau Cymraeg yn y brawddegau. Arsylwais fod wobrwyo plant yn rhan fawr o ddatblygiad llafar y plant. Pob dydd roedd un plentyn yn mynd adref a Dewi’r Ddraig, sef ddraig a oedd yn cynrychioli’r siaradwr Cymraeg y dydd. Hefyd ar ddiwedd yr wythnos roedd tystysgrif ‘Cymro Cryfaf’ yn mynd allan ar gyfer y person sydd wedi gwneud ymdrech siarad Cymraeg yn ystod yr wythnos. Roedd fy ngwybodaeth pwnc o ddefnyddio’r dechneg wobrwyo yn gweithio’n llwyddiannus wrth ddatblygu llafar plant.
Yn ystod fy mrodiad PAP welais gyfres o wahanol wersi Mathemateg i flwyddyn 2. Yn ystod fy amser yna arsylwais ac addysgais gyfres o wersi yn datblygu’r sgil ‘defnyddio unedau safonol i fesur: - hyd, uchder a phellter: metrau, hanner metrau a gentimetrau’. (Llywodraeth Cymru, 2015, t.5). O fewn y gwersi yma sylweddolais fod gwybodaeth pwnc yr athrawes yn holl bwysig, nid yn unig i addysgu sgiliau’r cwricwlwm ond i ddefnyddio termau Mathemategol cywir. Hefyd, i gael dealltwriaeth dda o wahanol strategaethau mathemategol er mwyn rhoi cymorth i blant. Yn ôl Estyn (2009) mae plant saith mlwydd oed sydd yn cyrraedd lefel 3 uwch yn fathemateg wedi bod yn gostwng ers 2004. (Estyn, 2009). Gallaf weld fod plant ddim yn cyrraedd y lefelau maen nhw yn gallu a dydy athrawon ddim yn herio plant ddigon i gyrraedd y lefelau uwch.
Fe wnaeth yr athrawes cyflwyno’r sgil trwy ddefnyddio gwahanol adnoddau er enghraifft numicon a multilink er mwyn dangos mesur gydag unedau ansafonol. Creda Rousseau (Scielo, 2011) dylai plant dysgu’n weithredol, ble maen nhw’n cael profiadau ymarferol a ‘go iawn’. (Scielo, 2011). Ar ôl hynny roedd yr athrawes yn defnyddio’r ffon medr a phren mesur sef unedau safonol ac yn modelu i’r plant sut i fesur gan adolygu’r rheolau mesur gyda nhw, e.e. dechrau mesur o 0. Roedd hi’n sicrhau fod llawer o adnoddau ar gael i’r plant er mwyn iddynt ddeall y dasg a chael cyfleoedd i wneud y dasg ei hun. Yn ôl Donaldson (2015) y ffordd o addysgu’n dda yw gosod tasgau ac adnoddau sy’n adeiladau ar wybodaeth flaenorol y plentyn ac yn ennyn ei diddordeb. (Donaldson, 2015). Mae gwybodaeth pwnc athrawes yn bwysig er mwyn sicrhau eu bod nhw yn gwneud y defnydd cywir o bob adnodd, sylweddolais hyn wrth baratoi ar gyfer fy ngwersi mesur. Hefyd sicrhau bod yr adnoddau cywir yn cael eu defnyddio gan y plant i gyflawni’r dasg a hefyd cynllunio tasg sy’n dal eu diddordeb ac yn annog i weithio. Roedd fy ngwybodaeth pwnc am ddefnydd o adnoddau wedi cael effaith positif ar fy ngwersi am fy mod i wedi cynllunio gwersi ymarferol tu allan yn defnyddio ffon medr ac olwyn medr.
Ar ddechrau’r dasg roedd yr athrawes yn modelu beth oedd angen i’r plant gwneud. Mae hyn yn bwysig am fod plant yn dysgu trwy weld y dasg yn cael ei dangos. Pwysleisir Haston (2017) fod modelu yn dechneg sych yn gallu helpu disgyblion mewn gwahanol sefyllfaoedd, ond ar y llaw arall os mae’r dull strategaeth yn cael ei ddefnyddio yn anghywir gall fod yn wahanfur i ddealltwriaeth plant. (Haston, 2017). Mae gwybodaeth pwnc athrawes yn bwysig er mwyn modelu dulliau a strategaethau yn gywir oherwydd mae hyn yn helpu plant i ddatrys problemau mathemategol yn well. Yn ogystal â hynny mae angen i athrawon fodelu’n gywir a defnyddio iaith fathemategol gywir. Fe wnes i sicrhau fy mod i yn modelu sut i ddilyn cyfarwyddiadau mesur i’r plant i dangos beth ddisgwyli'r iddynt wneud, a defnyddio’r termau mathemategol cywir.
Yn ystod fy mhrofiad arsylwais waith Bruner (McLeod, 2018) lle mae plant yn dysgu trwy sgaffaldio yn fy nosbarth blwyddyn 2. (McLeod, 2018) Roedd yr athrawes yn sgaffaldio plant er mwyn symud ymlaen gan annog, arwain a holi gyda’r plentyn ond sicrhau fod y plentyn yn gwneud y dasg yn annibynnol hefyd. Mae hyn yn cysylltu gyda damcaniaeth Vygotsky (McLeod, 2019) sef y Parth Datblygiad Procsimol sef y gwahaniaeth o'r hyn mae plentyn yn gallu gwneud yn annibynnol a’r hyn y gall plentyn cyflawni gyda chymorth ac arweiniad. (McLeod, 2019). Mae Estyn (2017-2018) yn cytuno fod angen athrawon herio plant ar y lefel cywir. (Estyn, 2017-2018). Roedd yr athrawes yn cwestiynu plant yn aml trwy gydol y wers ac yn cael adborth uniongyrchol o’r plant i asesu os mae’r plant yn deall sut i fesur yn safonol neu beidio. Mae cwestiynu o ansawdd uchel yn arwain at sgwrs o safon uchel, ac mae llawer o athrawon yn paratoi cwestiynau ar gyfer gwersi i ymestyn dealltwriaeth plant. (Llywodraeth Cymru, 2010). Er hyn, dywed Estyn (2017-2018) mai “Asesu yw’r agwedd wannaf ar addysgu.” (Estyn, 2017-2018, t.43). Yn ystod fy mhrofiad roedd fy ngwybodaeth pwnc o asesu dealltwriaeth plant wedi effeithio fy nysgu am fy mod i wedi methu asesu pa blant oedd wedi deal neu beidio ag adnabod camau nesaf y plentyn. O hyn ymlaen byddaf yn paratoi cwestiynau ar gyfer asesu dealltwriaeth plant cyn pob gwers.
Sylweddolais y pwysigrwydd o gynllunio’n effeithiol er mwyn sicrhau fod pob plentyn yn deall y sgil ac yna yn ymestyn eu dealltwriaeth am y sgil mesur. Wrth addysgu’r sgil mesur rhoddodd yr athrawes cyfleoedd i’r plant i ddatblygu eu dealltwriaeth ymhellach mewn gwahanol ardaloedd tu fewn y dosbarth a thu allan, nid yn unig tasgau ffocws. Roedd yr ardaloedd darpariaeth barhaus wedi cynllunio ar gyfer datblygu’r sgil mesur ymhellach, roedd tasgau mesur deinosoriaid yn y twba tywod (thema’r tymor). Hefyd, roedd tasgau mesur yn yr ardaloedd tu fewn, er enghraifft creu gwrthrych yn yr ardal adeiladu allan o blociau gan ddilyn cyfarwyddiadau maint. Gellir cysylltu hyn gyda’r damcaniaeth Vygotsky (McLeod, 2019) sef lluniadaeth gymdeithasol lle mae plant yn dysgu trwy gymdeithasu a chwarae gyda phlant eraill. (McLeod, 2019). Cytuna Froebel (Dyddiad anhysbys) am fod ef yn credu’n gryf mewn plant yn dysgu trwy chware. Dywed Froebel “in play children construct their understanding of the world through direct experience with it” (Froebel, dyddiad anhysbys). Dylai athrawon gwybod y pwysigrwydd o blant yn cael y cyfle i chwarae dysgu trwy chwarae a gwybod yr effaith o hyn ar blant. Yn ôl Estyn (2009) mae mwy o ysgolion yn dechrau cynnwys pob aelod o staff ar gyfer cynllunio mathemateg. (Estyn, 2009). Credaf fod hyn yn cael effaith positif ar y plant am fod y staff yn fwy dealltwriaeth am y pwnc er mwyn herio plant. Yn ogystal â hynny, dadleuir Estyn (2009) fod ysgolion ddim yn rhoi digon o her i ddisgyblion weithio i’w llawn botensial. (Estyn, 2009). Er bod yr athrawes yn rhoi llawer o gyfleoedd i’r plant i ymestyn eu dealltwriaeth tu allan i’r dosbarth dysgu, creda Estyn fod plant ddim yn cael eu herio digon i gyflawni’r gwaith gorau gallant eu gwneud.
Pan roeddwn yn addysgu fe wnes i wneud yn siŵr fod y plant yn deall fod uned yn dilyn y rhif pan rydyn yn mesur. Fe wnes i egluro bod rhif yn golygu dim os does dim uned yn ei dilyn. Felly, fe wnes i sicrhau ei fod nhw yn deall gan ddefnyddio unedau ansafonol i ddechrau fel blociau, multilink, dwylo a thread fel enghreifftiau o unedau. Er bod gwybodaeth pwnc yn bwysig, ar y llaw arall mae dewisiadau o ddulliau addysgeg yn bwysig er mwyn sicrhau fod plant yn cael cyfloed i wneud y ddysgu eu hun, ac yn deall ar lefel sylfaenol cyn symid ymlaen. Mae hyn yn cysylltu gyda damcaniaeth Piaget (2018) sy’n dadlau fod pobl yn cynyddu eu dealltwriaeth o wybodaeth ac yn ffurfio ystyr yn seiliedig ar brofiadau maen nhw’n cael. (McLeod, 2018) Dylai athrawon rhoi cyfleodd i blant gwneud y weithred eu hun, trwy gael cyfleodd i gymryd rhan bydd gan y plant gallu gwell i ddysgu. Roedd fy ngwybodaeth pwnc o wahanol ddulliau asesu fel bodiau i fyny yn ddefnyddiol ac wedi cael effaith dda ar fy mhrofiad. Trwy ddefnyddio nhw roeddwn allu gweld pa blant oedd angen cymorth.
Pan roeddwn yn addysgu’r sgil mesur ar PAP roedd y plant wedi defnyddio’r sgil yma o’r blaen gan ddefnyddio unedau ansafonol. Felly, roedd y plant yn adeiladu are eu gwybodaeth flaenorol o iaith fathemategol. Mae hyn yn cysylltu gyda’r Model Cysylltu, ble mae plant yn cysylltu’r wahanol agweddau er mwyn ymestyn eu dealltwriaeth. Dywed Haylock a Thangata (2007) fod gwneud cysylltiadau mewn mathemateg yn cynnwys plant yn adeiladu dealltwriaeth trwy wneud cysylltiadau rhwng profiadau diriaethol, lluniau, iaith a symbolau. (Haylock a Thangata, 2007). Fodd bynnag, er bod dim symbolau yn cael ei ddefnyddio yn y wers hon, mae’n dod yn fwy perthnasol wrth symid ymlaen yn y sgil mesur i weithio allan perimedrau gwanhaol siapau. Mae hyn hefyd yn cysylltu gyda damcaniaeth Bruner (2019) o luniadaeth, ei farn ef yw bod dysgu yn broses weithredol lle mae dysgwyr yn llunio syniadau neu gysyniadau yn seiliedig ar eu gwybodaeth flaenorol. (Culatta <http://www.innovativelearning.com/people/richard_culatta.html>, 2019). Un rhan o’r fodel cysylltu yw iaith ac mae’n bwysig fod athrawon yn defnyddio’r iaith a therminoleg gywir wrth addysgu mesur er mwyn cael dylanwad ar y plant. Er hynny dywed Estyn (2009) bod ddim pob aelod o staff yn annog disgyblion i ddefnyddio iaith fathemategol yn gywir (Estyn, 2009).
Wrth addysgu iaith a mathemateg mae gwybodaeth pwnc yn holl bwysig. Ar ôl dreulio amser mewn ysgol ar PAP rwyf wedi sylweddoli fy nghryfderau a chyfyngiadau. Cyn I mi addysgu gwers roeddwn yn ymchwilio i ba ddeunyddiau ac adnoddau gallai ddefnyddio er mwyn sicrhau fod y plant yn deall y sgil. Ar ôl i mi addysgu gwahanol wersi sylweddolais fy mod i yn ddiffygiol mewn gwahanol strategaethau addysgeg oedd ar gael ar gyfer ddysgu iaith a mathemateg. Hefyd, wrth addysgu’r plant doeddwn ni ddim yn asesu plant yn gyson er mwyn gweld lle'r oedd y plentyn yna yn mynd nesaf a sut i’w herio yn fwy, roedd hyn yn gyfyngiad arall i mi. Er mwyn datblygu fy ngwybodaeth pwnc mewn iaith a mathemateg mae angen i mi ymchwilio i wahanol strategaethau fyddai plant yn dysgu sgil mathemateg. Hefyd byddaf y defnyddio’r triongl ‘tacsonomeg bloom’ a fydd yn helpu mi i asesu dealltwriaeth plant trwy gwestiynu.
Mae’n allweddol i athrawon gael gwybodaeth pwnc am fod hyn yn cael effaith ar wybodaeth a dealltwriaeth plant. Mae cael gwybodaeth pwnc cryf yn un o rannau fwyaf pwysig o athrawes dda. (Morrison, 2014). Yn ôl Estyn (2012) after dda o athrawon gyda gwybodaeth pwnc da yw eu bod nhw yn cynllunio gwersi yn drwyadl ac yn cynnwys gweithgareddau diddorol a cyffrous. Pwysigrwydd hyn yw bod pob plentyn yn cymryd rhan yn y gweithgareddau sy’n ennyn eu diddordeb a hybu safonau uchel. Mae’n bwysig fod athrawon gyda gwybodaeth pwnc er mwyn sicrhau ei bod nhw’n gwybod am y wahanol strategaethau addysgu iaith a mathemateg ac yn defnyddio adnoddau’n effeithiol yn eu gwersi. Mae hyn yn bwysig am fod pob plentyn gydag anghenion addysg wahanol ac mae angen defnyddio’r dull sydd fwyaf addas at y plentyn er mwyn sicrhau cynnydd mewn addysg pob plentyn. (Estyn, 2012).

